heerlich van boxtelle ten versueke henricx smets oft rutgherts
maercolf gerasteert waen den vors poirte toebehoende voir
schout die de selve clagen den vors poirte yesschen die
de selve porte ontkinde meynen in hen noch gheeven van
hen gehouden te zijne Versocht dair om de selve poirte sijn
vors have gerestitueert hebben also dat behoerde en hij pnteide
vand schout teghen de vors ptie rechts te pleghen alhier voir
meye en scepen van loven dair hij behoerde dair tegen de
vors offitier inden name als boven alligerde en meynde
want de vors haeflike goede metten rechte en metten vonisse
van hee en wet te boxtelle gewijst waen bij uuterliken
vonisse vercocht te worden voir en eer die brieve vand
dai
stat alhier quamen van versueke voir den vors poirte Ende
oic want de vors schouth alhier tot eenen zeken daghe
van rechte inden brieve vand stat yerstwerf uutgesonden
voir meye en scepen van loven comen was en hem in
rechte gepnteert hadde en rechts verbende dair de vors
poirte selve niet en quam bij dien en meer anden reden bij hem
gealligheert hoopte hij dat de rechtvorderinge inde vors banc
te boptelle en bijden vors schouth gedaen stat gripen zoude en
dat voirtachtervolgen den vonisse inde banc aldair gegeve
inde vercopinge vanden vors goeden inde banc gedaen van werde
zoude bliven dair tegen de selve poirte repliceerde en meynde
want hij ten tijde vanden beslaghe den vors officier zijnder
vrijheit recht gecondicht hadde en versocht en tvercoopen
en dwisen van dien oic soe haestelinge gesciet was dat den
vors poirte niet mogelijc en was brieve vand wet alhier
dair te voren te bringen met meer reden dair toe geseeght
hoopte hij dat hem zijn goede gerestitueert en soude worden
als boven opde pntancie vors Soewas ten uutsten hier
op bijden raide vand stat getermijneert en uutgesproken dat
de vors poirte van zijn goede vors gerestitueert zouden
worden Ende oft de ptie vors oft yemant ands den
vors poirte aente spreken hadden dat zij dat daden voir
meye ende scepen van loven actum in pleno consilio
aprilis vii